**Υπογραμμίζω τα ρήματα στο παρακάτω κείμενο.**

* Μπορείς να εργαστείς στις παρακάτω ασκήσεις πάνω στο κείμενο του word, δεν χρειάζεται να εκτυπώσεις αλλά **να υπογραμμίσεις το ρήμα ή να το σκιάσεις με χρώμα, όπως στο παράδειγμα**.

Τομ πήγε και βρήκε τη θεία Πόλυ που καθόταν μπροστά από το ανοιχτό παράθυρο, σ’ ένα ευχάριστο δωμάτιο στο πίσω μέρος του σπιτιού που το χρησιμοποιούσαν ταυτόχρονα για κρεβατοκάμαρα, τραπεζαρία και βιβλιοθήκη. Το ελαφρό καλοκαιριάτικο αεράκι, η γαλήνη, το άρωμα των λουλουδιών και ο νανουριστικός βόμβος των μελισσών είχαν κάνει καλά τη δουλειά τους.

 Η θεία Πόλυ είχε γείρει το κεφάλι πάνω από το πλεχτό της και λαγοκοιμόταν, με συντροφιά μόνο τη γάτα που κι αυτή είχε αποκοιμηθεί στην ποδιά της.

 Τα γυαλιά της τα είχε στηρίξει πάνω στο γκρίζο κεφάλι της μην τυχόν και πέσουν και σπάσουν. Δεν είχε καμιά αμφιβολία ότι ο Τομ θα είχε παρατήσει το βάψιμο εδώ και ώρες, γι’ αυτό παραξενεύτηκε όταν τον είδε να στέκεται μπροστά της με θριαμβευτικό ύφος και να λέει:

* Μπορώ να πάω να παίξω τώρα θεία;

***(Μικρό απόσπασμα από το βιβλίο Οι περιπέτειες του Τόμ Σώγερ, του Μαρκ Τουέιν***)

* Γράφεις μέσα στις αγκύλες δίπλα στην πρόταση σε ποιον χρόνο βρίσκεται. Μπορείς να γράψεις αμέσως στο αρχείο με το πληκτρολόγιό σου.

Η γάτα κοιμάται στην ποδιά της θείας Πόλυ. [ ]

Η θεία Πόλυ λαγοκοιμόταν κρατώντας το πλεκτό.[ ]

Οι φίλοι του Τομ έβαψαν τον φράχτη της θείας Πόλυ. [ ]

Θα βάφουμε άραγε όλο το πρωινό;[ ]

Εντάξει Τομ θα βάψουμε τον φράκτη. [ ]

Η θεά Πόλυ έχει στηρίξει τα γυαλιά της στο γκρίζο κεφάλι της.[ ]

Η θεία Πόλυ είχε γείρει το κεφάλι της στην πολυθρόνα.[ ]

Τα παιδιά θα έχουν τελειώσει το βάψιμο μέχρι το μεσημέρι. [ ]

Οι λύσεις βρίσκονται στην τελευταία σελίδα!

***Θα βρεις μία ακόμα άσκηση στην ένδειξη Ασκήσεις της ψηφιακής τάξης, για περισσότερη εξάσκηση στους χρόνους των ρημάτων.***

**Λίλυ Σταμάτη**

**Λύσεις των ασκήσεων:**

* Τομ πήγε και βρήκε τη θεία Πόλυ που καθόταν μπροστά από το ανοιχτό παράθυρο, σ’ ένα ευχάριστο δωμάτιο στο πίσω μέρος του σπιτιού που το χρησιμοποιούσαν ταυτόχρονα για κρεβατοκάμαρα, τραπεζαρία και βιβλιοθήκη. Το ελαφρό καλοκαιριάτικο αεράκι, η γαλήνη, το άρωμα των λουλουδιών και ο νανουριστικός βόμβος των μελισσών είχαν κάνει καλά τη δουλειά τους. Η θεία Πόλυ είχε γείρει το κεφάλι πάνω από το πλεχτό της και λαγοκοιμόταν, με συντροφιά μόνο τη γάτα που κι αυτή είχε αποκοιμηθεί στην ποδιά της. Τα γυαλιά της τα είχε στηρίξει πάνω στο γκρίζο κεφάλι της μην τυχόν και πέσουν και σπάσουν. Δεν είχε καμιά αμφιβολία ότι ο Τομ θα είχε παρατήσει το βάψιμο εδώ και ώρες, γι’ αυτό παραξενεύτηκε όταν τον είδε να στέκεται μπροστά της με θριαμβευτικό ύφος και να λέει:
* Η γάτα κοιμάται στην ποδιά της θείας Πόλυ. [ Ενεστώτας ]

Η θεία Πόλυ λαγοκοιμόταν κρατώντας το πλεκτό. [ Παρατατικός ]

Οι φίλοι του Τομ έβαψαν τον φράχτη της θείας Πόλυ. [ Αόριστος ]

Θα βάφουμε άραγε όλο το πρωινό;[ Μέλλοντας εξακολουθητικός ]

Εντάξει Τομ θα βάψουμε τον φράκτη. [ Μέλλοντας Συνοπτικός ]

Η θεά Πόλυ έχει στηρίξει τα γυαλιά της στο γκρίζο κεφάλι της.[ Παρακείμενος ]

Η θεία Πόλυ είχε γείρει το κεφάλι της στην πολυθρόνα.[ Υπερσυντέλικος ]

Τα παιδιά θα έχουν τελειώσει το βάψιμο μέχρι το μεσημέρι. [ Συντελεσμένος Μέλλοντας ]